## PROGRAMUL PENTRU ACVACULTURĂ ȘI PESCUIT 2021 – 2027

***GHIDUL SOLICITANTULUI***

Prioritatea: 3 Facilitarea unei economii albastre durabile în zonele costiere, insulare și continentale și favorizarea dezvoltării durabile a comunităților care practică pescuitul și acvacultura

Obiectiv specific: 3.1 Facilitarea unei economii albastre durabile în zonele costiere, insulare și continentale și favorizarea dezvoltării durabile a comunităților care practică pescuitul și acvacultura

*Acțiunea: 3.1.2 Selectarea strategiilor de dezvoltare locală a zonelor de pescuit și acvacultură*

Versiunea 1

***Martie 2024***

Cuprins

[PROGRAMUL PENTRU ACVACULTURĂ ȘI PESCUIT 2021 – 2027 0](#_Toc160696682)

[1. Legislație a Uniunii Europene și națională, alte documente relevante 2](#_Toc160696683)

[2. Prevederi generale 5](#_Toc160696684)

[3. Condiții specifice pentru obținerea finanțării 9](#_Toc160696685)

[3.1. Solicitanți eligibili 9](#_Toc160696686)

[3.2. Eligibilitatea operațiunii 10](#_Toc160696687)

[3.3. Activități/cheltuieli eligibile/neeligibile 16](#_Toc160696688)

[3.4. Intensitatea și cuantumul sprijinului public 18](#_Toc160696689)

[3.5. Lansarea apelurilor de depunere proiecte 19](#_Toc160696690)

[4. Cererea de finanțare 19](#_Toc160696691)

[4.1. Întocmirea cererii de finanțare 19](#_Toc160696692)

[4.2. Lista documentelor atașate cererii de finanţare 19](#_Toc160696693)

[4.3. Înregistrarea și procesarea cererii de finanţare 21](#_Toc160696694)

[5. Verificarea conformităţii administrative, a eligibilității și evaluarea cererii de finanțare 21](#_Toc160696695)

[6. Selecția cererii de finanțare 25](#_Toc160696696)

[7. Contestații 28](#_Toc160696697)

[8. Contractarea 28](#_Toc160696698)

[9. Managementul financiar al proiectului 29](#_Toc160696699)

[9.1. Derularea și verificarea achizițiilor în cadrul proiectului 29](#_Toc160696700)

[9.2. Rambursarea cheltuielilor 29](#_Toc160696701)

[10. Monitorizare și Control 30](#_Toc160696702)

[11. Arhivare 30](#_Toc160696703)

[12. Informare și publicitate 30](#_Toc160696704)

[13. Anexe 31](#_Toc160696705)

# 1. Legislație a Uniunii Europene și națională, alte documente relevante

**Legislație a UE**

- REGULAMENTUL (UE) 2021/1139 AL PARLAMENTULUI EUROPEAN ȘI AL CONSILIULUI din 7 iulie 2021 de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004

- REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- REGULAMENTUL DE PUNERE ÎN APLICARE (UE) 2022/79 AL COMISIEI din 19 ianuarie 2022 de stabilire a normelor de aplicare a Regulamentului (UE) 2021/1139 al Parlamentului European și al Consiliului în ceea ce privește înregistrarea, transmiterea și prezentarea datelor privind punerea în aplicare la nivel de operațiune;

- REGULAMENTUL (UE, Euratom) 2018/1046 AL PARLAMENTULUI EUROPEAN ȘI AL CONSILIULUI din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- DECIZIA DE PUNERE ÎN APLICARE A COMISIEI 8809 din 30.11.2022 privind aprobarea „Programului pentru acvacultură și pescuit” al României pentru sprijin acordat din Fondul european pentru afaceri maritime, pescuit și acvacultură

**Legislație națională și alte documente relevante**

- OUG nr. 11/2024 privind gestionarea financiară a alocărilor din Fondul European pentru Afaceri Maritime, Pescuit și Acvacultură aferente politicii comune de pescuit și politicii maritime integrate la nivelul Uniunii Europene, precum și a fondurilor alocate de la bugetul de stat pentru perioada de programare 2021-2027;

- HG nr. 178/2024 privind stabilirea cadrului general de implementare a operaţiunilor cofinanţate din Fondul european pentru afaceri maritime, pescuit şi acvacultură prin Programul pentru Acvacultură și Pescuit 2021-2027;

- OG nr. 26/2000, cu privire la asociaţii si fundaţii, cu modificările si completările ulterioare, aprobată prin Legea nr. 246/2005;

- OUG nr. 23/2008 privind pescuitul și acvacultura, cu modificările si completările ulterioare;

- HG nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor;Ordinul MADR nr. 2480/R/26.10.2021 privind Regulamentul de Organizare și Funcționare a Ministerului Agriculturii Și Dezvoltării Rurale

- OUG nr. 66/2011 privind prevenirea, constatarea si sanctionarea neregulilor aparute in obtinerea si utilizarea fondurilor europene si/sau a fondurilor publice nationale aferente acestora, cu modificarile si completarile ulterioare;

- HG nr. 875/2011 pentru aprobarea Normelor metodologice de aplicare a prevederior OUG 66/2011 privind prevenirea, constatarea si sanctionarea neregulilor aparute in obtinerea si utilizarea fondurilor europene si/sau a fondurilor publice nationale aferente acestora cu modificarile si completarile ulterioare.

**Glosar de termeni si definitii**

În contextul prezentului document următorii termeni vor fi interpretați după cum urmează:

**- PAP –** Programul pentru Acvacultură și Pescuit**;**

**- Regulament FEAMPA –** REGULAMENTUL (UE) nr. 1139/2021 AL PARLAMENTULUI EUROPEAN ȘI AL CONSILIULUI din 7 iulie 2021 de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004;

**- RDC –** REGULAMENTUL (UE) nr. 1060/2021 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**- OG nr. 26/2000 –**Ordonanța Guvernului cu privire la asociații și fundații, cu modificările și completările ulterioare**;**

**- DLRC –**Dezvoltarea locală plasată sub responsabilitatea comunității**;**

**- SDL -** Strategie de dezvoltare locală plasată sub responsabilitatea comunității**;**

**- FLAG** – Grup de acțiune locală în domeniul pescuitului responsabil de elaborarea și implementarea strategiilor menționate la articolul 31 alineatul (2) litera (c) din RDC; acesta reprezintă un parteneriat public-privat în sensul prevederilor art. 2, lit. e) din OG 26/2000, la nivel local, alcătuit din reprezentanţi ai instituţiilor şi autorităţilor publice locale, ai sectorului privat şi ai societăţii civile, având aceleaşi interese şi obiective pentru a elabora şi implementa o strategie de dezvoltare locală în domeniul pescuitului şi acvaculturii, selectat de către Autoritatea de management pentru PAP 2021-2027, constituit potrivit prevederilor Ordonanţei Guvernului nr. 26/2000 cu privire la asociaţii şi fundaţii, aprobată prin Legea nr. 246/2015, cu modificările şi completările ulterioare;

- **contract de finanţare** - actul juridic încheiat între Ministerul Agriculturii şi Dezvoltării Rurale, prin Autoritatea de management pentru PAP, şi beneficiar, prin care se acordă acestuia din urmă asistenţa financiară nerambursabilă aferentă unei operaţiuni în scopul atingerii obiectivelor PAP 2021-2027, prin care se stabilesc drepturile şi obligaţiile corelative ale părţilor în vederea implementării operaţiunilor selectate specifice PAP 2021-2027;

**- ANPA –** Agenția Națională de Pescuit și Acvacultură**;**

**- acțiune –** măsură, respectiv un set de operaţiuni;

**- operațiune –** proiect;

**- solicitant -** grup de acțiune locală format din reprezentanți ai intereselor socioeconomice locale ale sectoarelor public și privat, responsabil cu inițierea unei operațiuni;

**- beneficiar -** un parteneriat format din reprezentanți ai intereselor socioeconomice locale, din sectoarele public și privat, constituit și organizat în conformitate cu prevederile OG nr. 26/2000**;,** responsabil cu implementarea unei operațiuni;**- indicator de rezultat -** un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;

**- pescar -** orice persoană fizică care practică activități de pescuit comercial, recunoscută de autoritățile naționale;

**- pescuit în apele continentale -** activități de pescuit desfășurate în scop comercial în apele continentale fie de nave, fie cu alte dispozitive, inclusiv cele utilizate pentru pescuitul la copcă;

**- organism public -** autoritățile de stat, autoritățile regionale sau locale, organismele de drept public sau asociațiile formate de una sau mai multe autorități de acest tip ori de unul sau mai multe organisme de drept public de acest tip;

**-„pescuit costier la scară mică”** înseamnă activitățile de pescuit comercial desfășurate de:

(a) nave de pescuit în ape marine și continentale cu o lungime totală mai mică de 12 metri care nu utilizează uneltele tractate astfel cum sunt definite la articolul 2 punctul 1 din Regulamentul (CE) nr. 1967/2006 al Consiliului(28); sau

(b) pescari care practică pescuitul în picioare, inclusiv culegători de crustacee și moluște;

**- economie albastră durabilă -** toate activitățile economice sectoriale și transsectoriale de pe tot cuprinsul pieței interne care au legătură cu oceanele, mările, regiunile de coastă și apele continentale, care acoperă regiunile insulare și ultraperiferice și țările fără ieșire la mare din Uniune, inclusiv sectoarele emergente și bunurile și serviciile necomerciale, care au drept obiectiv asigurarea durabilității de mediu, economice și sociale și care sunt compatibile cu ODD-urile, în special cu ODD 14, și cu legislația Uniunii în materie de mediu.

**- lucrător în acvacultură –** orice persoană fizică angajată cu contract de muncă pe perioadă nedeterminată în unitățile de acvacultură cu licență de acvacultură emisă de către ANPA, valabilă la data depunerii cererii de finanțare;

**-parteneri din sectorul public –** administraţie publică locală sau judeţeană, alte organisme publice;

**-parteneri din sectorul privat** - întreprinderi private din sectorul de pescuit/acvacultură sau cele care prin activitatea lor au o legătura directă cu sectorul pescăresc/acvacultură, alte entitati private relevante pentru zona selectată etc;

-parteneri din cadrul societăţii civile - organizaţii neguvernamentalenon-profit, persoane fizice.

# 2. Prevederi generale

În considerarea prevederilor art. 73 alin. (3) din RDC*,* Ghidul solicitantului reprezintă un document care stabilește toate condiţiile acordării sprijinului pentru fiecare operaţiune adresat potențialilor beneficiari (solicitanți) și furnizează informaţii utile cu privire la condițiile de eligibilitate și selecție a grupurilor de acțiune locală, respectiv a strategiilor de dezvoltare locală plasate sub responsabilitatea comunității.

Dezvoltarea locală plasată sub responsabilitatea comunităţii (DLRC), reprezintă o abordare care pune pe primul plan viziunea şi implicarea - participarea comunităţii în stabilirea obiectivelor. În cadrul dezvoltării locale, populația locală formează un parteneriat care elaborează și pune în aplicare o strategie de dezvoltare integrată. Strategia este concepută astfel încât să valorifice punctele forte sau „atuurile” sociale, de mediu și economice ale comunității.

SDL constituie instrumente cu un grad mare de relevanță pentru a facilita dezvoltarea comunităților pescărești (în care se practică pescuitul și/sau acvacultura), oferind posibilitatea de diversificare a activităților din sectorul de pescuit și acvacultură și de obținere a unor venituri suplimentare în contextul riscurilor legate de schimbările climatice și de scăderea stocurilor de pește. Diversificarea activităților pescarilor e de natură a scădea presiunea pe resursa halieutică și poate contribui astfel la eforturile de protejare a biodiversității. DLRC din zonele pescărești permite accesul la FEAMPA pentru unele categorii de beneficiari care altfel nu ar avea acces la finanțare. Față de perioada de programare precedentă, sprijinul financiar ar trebui concentrat mai mult pe activitățile pescarilor, acvacultorilor, familiilor lor și pe aspecte privind biodiversitatea. SDL ar trebui să adreseze și aspecte privind instruirea profesională, organizarea producătorilor din sectorul de pescuit și acvacultură și poluarea (deșeuri, unelte de pescuit pierdute sau abandonate).

**Ajutorul de stat**

În aplicarea articolului 10 al Regulamentului (UE) nr. 1139/2021, toate plățile pentru operațiunile care contribuie la producția și comerțul cu produse pescărești în cadrul PAP sunt exceptate de la obligația de a obține aprobarea pentru ajutorul de stat. Prin urmare, **sprijinul acordat** pescarilor, acvacultorilor și procesatorilor de produse din pescuit și din acvacultură care sprijină beneficiarul în calitatea sa de producător din pescuit sau acvacultură ori procesator de produse din pescuit sau din acvacultură, **este considerat drept plată pentru producția și comerțul cu produse pescărești**.

**Conflictul de interese**

Solicitanții și beneficiarii PAP trebuie să respecte prevederile legale naționale și ale Uniunii Europene în vigoare cu privire la conflictul de interese pe toată perioada de pregătire și derulare a proiectului. Conform articolului 61, alin. 3 din Regulamentul (UE, Euratom) nr. 1046/2018 „un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”. Solicitanții sau beneficiarii PAP trebuie să întreprindă toate diligențele necesare pentru a identifica și evita orice situație de conflict de interese şi să informeze AM, în termen de maximum 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unui astfel de conflict.

**Prelucrarea datelor cu caracter personal**

Solicitantul își exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile În acest scop, solicitantul completează și încarcă în sistemul informatic MySMIS2021/SMIS2021+ Anexa 7 Consimțământ pentru prelucrarea datelor cu caracter personal. Datele cu caracter personal ale grupului țintă, ale beneficiarilor finali ai proiectului, ale resurselor umane din cadrul proiectului și subcontractanților sunt protejate. Acestea nu vor fi prelucrate și publicate pentru informarea publicului, decât în cazurile strict necesare, precizate în mod specific de legislația națională și a Uniunii Europene în vigoare. AM/ FLAG colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, email). Aceste date sunt colectate la momentul încărcării cererii de finanțare în sistemul informatic MySMIS2021/SMIS2021+ și sunt folosite exclusiv pentru scopurile prevăzute de Regulamentul (UE) nr. 679/2016, cu respectarea strictă a principiului limitării scopului. Datele nu sunt folosite în alte scopuri fără a obține consimțământul posesorilor, explicit, în prealabil.

**Aplicarea și implementarea eficace a Cartei drepturilor fundamentale**

Pentru îndeplinirirea condiției favorizante orizontale privind aplicarea și implementarea eficace a Cartei drepturilor fundamentale, în contextul PAP 2021-2027, "Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile"  poate fi consultat pe pagina de internet a MIPE: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf>.

**Implementarea Convenției ONU privind drepturile persoanelor cu dizabilităţi**

Pentru îndeplinirirea condiției favorizante orizontale privind implementarea Convenției ONU privind drepturile persoanelor cu dizabilităţi (CDPD), în contextul PAP 2021-2027,  "Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027” poate fi consultat pe pagina de internet a MIPE: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>. Plângeri cu privire la cazurile în care operațiunile sprijinite de fonduri nu respectă accesibilitatea pentru persoanele cu dizabilități, în conformitate cu articolul 9 din Convenția ONU privind drepturile persoanelor cu dizabilități (CDPD a ONU), pot fi transmise și în atenția Punctului de contact pentru implementarea CDPD a ONU, din cadrul Ministerului Investițiilor și Proiectelor Europene, la adresa de email: [fonduri.dizabilitati@mfe.gov.ro](mailto:fonduri.dizabilitati@mfe.gov.ro).

**Egalitatea, incluziunea și nediscriminarea**

Egalitatea de șanse și de tratament între bărbaţi şi femei, precum şi interdicția discriminării pe criterii de origine rasială sau etnică, religie sau credinţă, handicap, vârstă sau orientare sexuală sunt principii de bază, integrate în mod orizontal pe parcursul pregătirii și implementării proiectelor PAP.

**Prevederile ghidului solicitantului detaliază și se completează, după caz, cu prevederile legislaţiei naţionale şi europene în vigoare, dar nu pot fi în niciun caz contrare acestora. În situația unor aparente neconcordanțe sau necorelări, se aplică prevederile legislaţiei naţionale şi europene în vigoare.**

**Rezultatele urmărite**

*Prin operațiunile finanțate în cadrul Acțiunii 3.1.2 se urmărește sprijinirea entităților care contribuie la sustenabilitate socială (FLAG-uri), în vederea gestionării, monitorizării și evaluării strategiei, precum și a animării acesteia, inclusiv a facilitării schimburilor între părțile interesate.*

*Indicatorul de rezultat utilizat în cadrul acestei acțiuni este „Entități care contribuie la sustenabilitatea socială”. Pentru fiecare operațiune finanțată, valoarea indicatorului de rezultat este 1.*

*Indicatorul de realizare utilizat este „Număr de operațiuni”. Pentru fiecare operațiune finanțată, valoarea indicatorului de rezultat este 1.*

**Activități pentru care se poate obține sprijinul financiar**

* consolidarea capacităților și acțiuni pregătitoare în sprijinul elaborării și implementării strategiei;

Exemple: elaborare studii, întâlniri, consultanță.

* gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate. Sprijinul pentru aceste activități nu depășește 25 % din contribuția publică totală la strategie.

**Categorii de costuri (sarcini îndeplinite exclusiv de către FLAG):**

(a)consolidarea capacității actorilor locali de a dezvolta și implementa operațiuni;

(b)elaborarea unei proceduri și a unor criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție;

(c)pregătirea și publicarea cererilor de propuneri (apelurilor);

(d)selectarea operațiunilor, stabilirea cuantumului sprijinului și prezentarea propunerilor către autoritatea de management pentru verificarea finală a eligibilității înainte de aprobare;

(e)monitorizarea progreselor înregistrate în direcția atingerii obiectivelor strategiei;

(f)evaluarea implementării strategiei.

**Tipul de intervenție**

|  |  |
| --- | --- |
| 15 | Costuri de funcționare și de animare ale DLRC |

**Tipul de operațiuni**

|  |  |
| --- | --- |
| 61 | Gestionare |

Principii și reguli generale privind sprijinul financiar acordat prin PAP

Strategiile de DLRC garantează că, în zonele în care se practică pescuitul și acvacultura, comunitățile exploatează mai bine și beneficiază mai mult de oportunitățile oferite de economia albastră durabilă, valorificând și consolidând resursele de mediu, culturale, sociale și umane. Respectivele strategii DLRC pot merge de la cele axate pe pescuit sau acvacultură până la strategii mai ample, care urmăresc diversificarea activităților în teritoriile acoperite de SDL-uri.

Beneficiarii sunt responsabili pentru implementarea activităţilor de informare şi publicitate în legătură cu asistenţa financiară nerambursabilă obţinută prin Programul pentru Acvacultură și Pescuit, conform prevederilor art. 50 din RDC și ale contractului de finanțare nerambursabilă.

Operațiunile sprijinite și costurile aferente sunt considerate eligibile începând cu 1 ianuarie 2021, chiar dacă activitățile au fost efectuate și, respectiv, costurile au fost suportate înainte de depunerea cererii de finanțare**.**

**Operațiunile nu sunt selectate pentru sprijin din fonduri dacă au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente.**

**Ghidul solicitantului se completează cu prevederile legislaţiei naţionale şi comunitare în vigoare.**

În scopul realizării unei aplicaţii conforme şi complete se recomandă coroborarea prevederilor legislaţiei naţionale şi europene în vigoare.

***Înainte de a începe completarea cererii de finanțare vă recomandăm să consultați cu atenție ghidul solicitantului, Regulamentele UE nr. 1060/2021 și nr. 1139/2021, precum și Programul pentru Acvacultură și Pescuit, legislaţia naţională privind gestionarea financiară a fondurilor europene nerambursabile aferente FEAMPA.***

# 3. Condiții specifice pentru obținerea finanțării

### 3.1. Solicitanți eligibili

Solicitanții trebuie să fie parteneriate formate din reprezentanți ai intereselor socioeconomice locale, din sectoarele public și privat, constituite și organizate în conformitate cu prevederile OG nr. 26/2000. În acest sens, solicitantul va prezenta dovada înscrierii sale în Registrul asociațiilor și fundațiilor.

Pentru a fi eligibil solicitantul trebuie să nu se regăsească în următoarele situaţii:

- în proces de dizolvare/ lichidare;

- înregistrați în Registrul debitorilor PAP, și/sau POPAM 2014-2020, până la achitarea integrală a datoriei față de MADR, inclusiv a accesoriilor, cu excepția celor care beneficiază de înlesniri la plată aferente acestor debite, acordate de către organul fiscal în conformitate cu dispozițiile Codului de procedură fiscală;

- prevăzute la art. 11 alin. 3 din Regulamentul FEAMPA;

- autoritatea competentă a stabilit, printr-o decizie finală, că operatorul a comis o fraudă, astfel cum este definită la articolul 3 din Directiva (UE) 2017/1371, în contextul FEPAM sau al FEAMPA;

- să aibă obligaţii de plată neachitate la bugetul de stat și bugetul asigurărilor sociale.

### 3.2. Eligibilitatea operațiunii

**Pentru a putea fi eligibilă o operațiune va trebui să întrunească în mod cumulativ următoarele criterii de eligibilitate, care sunt structurate astfel:**

**I. - Parteneriatul;**

**II. - Zona acoperită de strategie;**

**III. - Strategia.**

1. **Parteneriatul**

Parteneriatul (Solicitantul) trebuie să îndeplinească *în mod cumulativ următoarele condiții:*

**a)** este format din reprezentanți ai intereselor socioeconomice locale ale sectoarelor public și privat, în care niciun grup individual de interese nu controlează procesul decizional” (conform art. 31, alin. 2 lit. b) din RDC);

***Atenție!!!*** Prin grup individual de interese se întelege grupul ce urmărește atingerea unui scop (interes) comun sub aspect economic sau non-economic.

Fiecare grup de interese este format din reprezentanții domeniilor de activitate în care activează.

(exemple: reprezentanții pescarilor fac parte dintr-un grup individual de interese, reprezentanții acvacultorilor fac parte dintr-un alt grup de interese, reprezentanții ONG-urilor de mediu fac parte dintr-un alt grup individual de interese, reprezentanții HoReCa fac parte dintr-un alt grup individual de interese, reprezentanții UAT-urilor fac parte dintr-un alt grup individual de interese etc.).

**La nivel decizional, nici autoritățile publice, astfel cum sunt definite conform normelor naționale, niciun singur grup de interese nu deține mai mult de 49% din drepturile de vot.**

*Modalitate de îndeplinire*: Constituirea, respectiv organizarea acestui parteneriat este demonstrată prin statutul său, în conformitate cu **prevederile OG nr. 26/2000**.

În formularul SDL (Anexa nr. 5) vor fi descrise aceste grupuri de interese, inclusiv ponderea lor în cadrul parteneriatului, asumate de către reprezentantul legal al proiectului.

**b)** are în componență o pondere a membrilor/reprezentanților care activează în sectorul de pescuit/acvacultură\* de minimum **10%** din mediul privat inclus în parteneriat.

***\*Notă***: Conform prevederilor art. 5 din Regulamentul (UE) nr. 1379/2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) nr. 1184/2006 şi (CE) nr. 1224/2009 ale Consiliului şi de abrogare a Regulamentului (CE) nr. 104/2000 al Consiliului, *sectorul pescuitului şi al acvaculturii" înseamnă acel sector al economiei care include toate activităţile de producţie, prelucrare şi comercializare a produselor pescăreşti şi de acvacultură*.

*Modalitate de îndeplinire*: prin statutul FLAG-ului în conformitate cu prevederile OG nr. 26/2000, inclusiv documente suport\* din care să reiasă calitatea de pescar/lucrător în acvacultură. În situația unităților de acvacultură care nu au angajați, administratorul este asimilat lucrătorului în acvacultură.

\*Exemplu de documente suport, în conformitate cu legislația în vigoare:

- *pentru asociațiile de pescari comerciali* - extras din Registrul asociațiilor și fundațiilor prevăzut la art. 73, alin (1) din O.G. 26/2000;

- pentru demonstrarea existenței pescarilor comerciali se depun copii după autorizațiile de pescuit comercial emise de ANPA/ARBDD;

*- pentru alte entitățile juridice din sectorul pescuitului și al acvaculturii* se va face dovada prin documente emise de ANPA/ARBDD valabile;

- *pentru numărul de lucrători în acvacultură* (în unitățile de acvacultură cu licență de acvacultură emisă de ANPA valabilă la data depunerii cererii de finanțare), se va face *dovada prin extras REVISAL, emis cu maximum 30 zile inainte de depunerea cererii de finantare.*

**c)** demonstrează că în colectivul care administrează FLAG-ul există cel puțin 1 persoană cu experiență în implementarea SDL/proiectelor cu finanțare nerambursabilă;

*Modalitate de îndeplinire:* experiența în implementare SDL/proiect cu finanțare nerambursabilă se va dovedi prin CV, iar în susținerea acestuia se vor anexa diplome, certificate, atestate, recomandări, orice alte documente relevante care demonstrează această cerință. Se va considera persoană cu experiență orice persoană propusă indiferent de norma de lucru. În cazul externalizării unor activități de implementare a SDL se va considera că o persoană juridică care a derulat contracte privind implementarea SDL/proiectelor cu finanțare nerambursabilă echivalează cu un angajat (persoană fizică).

***Important:*** Echipa administrativă propusă va implementa/coordona implementarea SDL, în conformitate cu art. 33 din RDC.

După contractare, modificarea echipei administrative este permisă numai cu respectarea cerințelor de studii, experiență, atribuții prevăzute inițial în SDL și pentru care SDL a fost punctată. În caz contrar, modificarea echipei nu va fi acceptată. În consecință, se suspendă rambursarea cheltuielilor de funcționare până la corectarea situației.

***Atentie!!!*** La stabilirea componenţei FLAG-ului trebuie avută în vedere eliminarea riscului de conflict de interese prin crearea unor mecanisme de luare a deciziei care să asigure transparenta şi imparţialitatea în procesul de evaluare şi selecţie şi să elimine posibilitatea potenţialilor solicitanți de a influenţa procesul de luare a deciziei privind selectarea proiectelor. Vor fi avute în vedere prevederile art.61 alin.3 din Regulamentul (UE)nr. 1046/2018: „[…]un conflict de interese există atunci când exercitarea imparțială și obiectivă a funcțiilor unui actor financiar sau a unei alte persoane, menționate la paragraful 1, este compromisă din motive care implică familia, viața emoțională, afinitatea politică sau națională, interesul economic sau orice alt interes personal direct sau indirect.”

Membrii care fac parte din structura organizatorică a FLAG şi se află în situaţia de a depune proiecte în cadrul strategiei, nu pot fi implicaţi în luarea deciziilor, verificarea sau selecţia proiectelor depuse la FLAG, în situaţia în care au calitatea de promotori, manageri sau beneficiari finali.

**d)** **nu desfășoară activități economice.**

**II. *Eligibilitatea zonei acoperite de parteneriat***

Zona(teritoriul) propus pentru implementarea unei strategii de dezvoltare locală plasate sub responsabilitatea comunității poate acoperi integral un teritoriu de pe raza unui judeţ sau parțial, pe raza mai multor județe din România, întrunind cumulativ următoarele criterii:

**a)** suprafața zonei trebuie să fie mai mică decât suprafața unei regiuni de nivel NUTS 3 (echivalentul unui judeţ din România, respectiv județul în care FLAG-ul are suprafața zonei cea mai mare);

*Modalitate de demonstrare:* hărți cu delimitarea UAT-urilor și Hotărârile Consiliilor Locale pentru acestea, din care să rezulte voința de adeziune la parteneriat, inclusiv cu teritoriul, în cadrul cărora se va menționa faptul că „Autoritatea Publică Locală nu aderă la un alt parteneriat care are ca scop implementarea unei alte SDL finanțate prin PAP”;

**b)** este o zonă continuă din punct de vedere geografic

*Modalitate de demonstrare:* UAT-urile componente vor genera o structură teritorială continuă, conform hărților anexate;

c) în zona de pescuit și/sau acvacultură activează cel puțin **20** de pescari și/sau lucrători în unitățile de acvacultură cu contract de muncă pe perioadă nederminată (nu se iau în considerare contractele de muncă suspendate).

*Modalitate de demonstrare:* Se completeazăSDL la secțiunea corespunzătoare.

**ATENȚIE!**

Pentru zonele în care se desfășoară doar activități de acvacultură:

1. În teritoriul vizat își desfășoară activitatea cel puțin 5 unități de acvacultură cu licențe de acvacultură eliberate de către ANPA valabile la depunerea cererii de finanțare.

2. Vor fi luate în considerare **NUMAI** întreprinderile din acvacultură care au raportat producție la ANPA în anul 2022.

3. Producția raportată către ANPA de către unitățile de acvacultură trebuie să fie de minimum 100 tone/an.

Se anexează copiile licențelor de acvacultură.

**d)** În zona propusă pentru implementarea unei SDL, trebuie să se desfășoare activități de pescuit comercial și/sau acvacultură în cel puțin 50 % din UAT-urile cuprinse în teritoriul vizat.

*Modalitate de îndeplinire*: SDL va cuprinde o descriere a activității de pescuit/acvacultură din zona vizată, cu precizarea localităților pe raza cărora se desfășoară activități de pescuit comercial și/sau acvacultură. În susținerea acestor activități se vor anexa licențele de pescuit/acvacultură (valabile) emise de către ANPA/ARBDD.

***Notă***: Prin localitățile pe teritoriul cărora se desfășoară activități de pescuit comercial și/sau acvacultură, se înțelege inclusiv localitățile limitrofe apelor în care se desfășoară aceste activități (Marea Neagră, Delta Dunării, Dunărea, lacuri de acumulare, iazuri, râuri).

***ATENȚIE***

***O zonă geografică pentru care se doreste implementarea unei strategii nu poate fi acoperită total sau partial de 2 FLAG-uri finanţate din PAP. Nu poate fi inclus în teritoriul unui parteneriat un teritoriu care este inclus într-un alt parteneriat.***

Este permis ca teritoriul acoperit de un FLAG şi un Grup de Acţiune Locală PNS (GAL LEADER), să se suprapună total sau parţial.

Trebuie să existe o demarcare clară între activităţile similare propuse în cadrul altor finanţări UE şi măsuri specifice pentru a asigura complementaritatea diverselor iniţiative care se adresează aceleiaşi zone sau aceluiaşi grup ţintă.

Dacă un FLAG se formează pe structura GAL LEADER deja existent, acestea două vor putea utiliza acelaşi aparat administrativ pentru implementarea ambelor fonduri europene. În aceste condiţii, costurile comune vor fi împărţite în mod proporţional, în funcție de numărul de salariați, între FLAG şi GAL LEADER.

În toate cazurile, din cauza posibilităţii de suprapunere geografică cu grupurile LEADER, este necesară o separare clară a instrumentelor, după cum urmează:

* Strategii distincte între grupuri, dar complementare (nu divergente);
* Parteneriate distincte – componenţa parteneriatului FLAG și a GAL finanțat prin PNS trebuie să fie diferită (chiar dacă anumiţi actori locali vor putea fi în componenţa ambelor parteneriate).
* În componenţa GAL finantat prin PAP trebuie să existe actori relevanţi ai sectorului pescăresc din zonă;
* Comitete de selecţie diferite – componenţa diferită la nivelul luării deciziei de selectare a proiectelor;
* Registre contabile, circuite financiare şi de control diferite.

***III Eligibilitatea strategiei de dezvoltare locală***

1. SDL trebuie elaborat în urma unui proces de promovare/animare, ce va avea ca rezultat procesul de implicare a comunității în dezvoltarea strategiei.

Acest proces are rolul identificării nevoilor la nivelul cominității locale, inclusiv interesul actorilor locali în dezvoltarea și implementarea viitoarelor operațiuni.

***Notă*:** În urma acestor activități de animare se vor stabili obiectivele, inclusiv țintele strategiei, ce vor ramâne neschimbate pe toată durata de implementare. După contractare, modificarea SDL se va realiza numai în urma propunerii unor obiective noi, urmare procesului de animare, ce le vor completa pe cele inițiale (care au stat la baza selectării SDL).

*Modalitate de îndeplinire*: SDL va cuprinde o prezentare a activităților respective care va fi susținută de documente suport ale acestui proces de promovare/animare (a se vedea Anexa nr.3) din care să reiasă în mod obiectiv activitățile desfășurate, respectiv rezultatele obținute (nevoi, tipuri de operațiuni, interesul actorilor locali...).

2. SDL va detalia obligatoriu următoarele:

a) zona geografică și populația care fac obiectul strategiei;

b) procesul de implicare a comunităţii în dezvoltarea strategiei respective;

c) o analiză a nevoilor de dezvoltare și a potențialului zonei;

d) obiectivele strategiei, inclusiv ținte măsurabile pentru rezultate, precum și acțiunile conexe planificate;

Acestea trebuie să fie completate cu demarcările și complementaritățile cu alte strategii și forme de sprijin din fonduri publice, naționale sau internaționale. De asemenea, trebuie precizată contribuția SDL la obiectivele Pactului Verde European, ale Strategiei pentru biodiversitate 2030, ale Strategiei de la fermă la consumator sau ale altor strategii ale Uniunii Europene, după caz.

e) modalitățile de gestiune, monitorizare și evaluare, prin care se demonstrează capacitatea grupului de acțiune locală de a implementa strategia;

f) un plan financiar.

*Modalitate de îndeplinire:* Completarea formularului SDL (Anexa nr. 5) conform îndrumărilor specificate.

3. Acțiunile sprijinite prin SDL trebuie să contribuie la realizarea a cel puțin unui indicator de rezultat dintre cei prevăzuți în PAP: locuri de muncă create ENI (Echivalent Normă Întreagă), locuri de muncă menținute, persoane beneficiare, activități de cooperare între părțile interesate și entități care contribuie la sustenabilitatea socială.

*Modalitate de îndeplinire*: În descrierea SDL, secțiunile Fișa Acțiunii, rezultate așteptate, anexa date de implementare vor fi precizate rezultatele pe care le va atinge implementarea SDL.

4. SDL trebuie să conțină acțiuni eligibile care să contribuie la atingerea obiectivului specific al P3 - Facilitarea unei economii albastre durabile *în zonele* costiere, insulare și continentale și favorizarea dezvoltării durabile a comunităților care practică pescuitul și acvacultura. **Aceste acțiuni trebuie să fie coerente cu nevoile identificate în zonă ca urmare a analizei SWOT.**

**ATENȚIE !**

**Operațiunile selectate în cadrul SDL trebuie să respecte și următoarele condiții generale:**

* **Să respecte condițiile de eligibilitate din legislația Uniunii Europene și națională;**
* **Să fie implementate pe teritoriul acoperit de SDL, cu excepția acțiunilor de cooperare.**

*Modalitate de îndeplinire:* Analiza SWOT, nevoile identificate, obiectivele, acțiunile și rezultatele prevăzute trebuie să fie coerente.

5. Sprijinul pentru gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate nu depășește 25 % din contribuția publică totală la strategie. Contribuția publică totală include sumele provenind de la FEAMPA, bugetul național și de la bugetul oricărei instituții publice.

*Modalitate de îndeplinire:* Completarea planului financiar prevăzut în cadrul formularului SDL.

***Notă***: Cheltuielile prevăzute în planul financiar vor fi stabilite cu respectarea „principiul bunei gestiuni financiare, bazat pe aplicarea principiilor economicităţii, eficacităţii şi eficienţei” (conform OUG nr. 66/2011, art.3, alin. 3, lit.a).

**Strategia de dezvoltare locală plasată sub responsabilitatea comunității va respecta structura şi conţinutul prevăzute în formularul SDL.**

Acțiunile SDL vor fi structurate în funcție de aspectele economice, de mediu și sociale pe care le abordează, în cadrul unor acțiuni. Acțiunile SDL vor fi complementare, adaptate sau diferite în raport cu cele din Prioritatea 1 și Prioritatea 2, conform specificului zonelor pescărești, astfel încât impactul lor să fie maximizat și să poată răspunde cât mai bine provocărilor/nevoilor cu care se confruntă comunitatea locală. Pot fi incluse și acțiuni de cooperare, dar accentul va fi pus pe implementarea proiectelor depuse și selectate în vederea atingerii obiectivelor SDL .

**j0293236Toate criteriile de eligibilitate trebuie menținute pe întreaga perioadă de implementare a strategiei de dezvoltare locală**.

În situația în care în perioada de implementare condițiile de eligibilitate nu mai sunt îndeplinite din cauze imputabile beneficiarului, contractul de finanțare va urma procedura de reziliere.

În situația în care în perioada de implementare condițiile de eligibilitate nu mai sunt îndeplinite din cauze neimputabile beneficiarului se va proceda la diminuarea valorii sprijinului financiar acordat prin PAP pentru strategie.

### 3.3. Activități/cheltuieli eligibile/neeligibile

Operațiunea poate avea activități/cheltuieli eligibile și neeligibile. În cadrul Priorității 3, fondurile vor fi acordate numai pentru decontarea cheltuielilor eligibile, cheltuielile neeligibile urmând a fi suportate integral de către beneficiarul proiectului.

Activitățile/cheltuielile eligibile se identifică după regulile prevăzute în HG nr. 178/2024 privind stabilirea cadrului general de implementare a operaţiunilor cofinanţate din Fondul european pentru afaceri maritime, pescuit şi acvacultură prin Programul pentru Acvacultură și Pescuit 2021-2027 – proiect.

Cheltuielile sunt eligibile cu condiția ca acestea să conducă la atingerea obiectivelor stabilite în SDL.

***Atenție!***

SDL trebuie să contribuie la atingerea obiectivului specific al P3 - *Facilitarea unei economii albastre durabile în zonele costiere, insulare și continentale și favorizarea dezvoltării durabile a comunităților care practică pescuitul și acvacultura*.

***Atenție !***

*Cheltuiala cu taxa pe valoarea adăugată trebuie inclusă în categoria cheltuieli eligibile, cu respectarea condițiilor prevăzute la art. 64 Costuri neeligibile, alineat 1, lit c. din RDC.*

**Exemple de categorii de cheltuieli eligibile** *pentru funcţionarea FLAG-urilor* ***(fără a fi exhaustive)*:**

**-** consolidarea capacităților și acțiuni pregătitoare în sprijinul elaborării strategiei de dezvoltare locală;

**-** cheltuieli pentru consultarea și animarea întregului teritoriu, informarea, conștientizarea comunităților locale și promovarea în teritoriu a oportunităților privind dezvoltarea locală acoperind întreg teritoriul eligibil (acțiuni de informare publică, dezbateri publice, mass-media locală, distribuire de materiale informative, elaborarea SDL;

-cheltuieli cu auditarea proiectului;

-cheltuieli de informare, comunicare și publicitate;

-cheltuieli privind taxele;

-cheltuielile bancare de deschidere şi de administrare a conturilor in legatura cu proiectul;

-cheltuieli cu achiziţionarea semnăturii digitale pentru MySMIS2021+;

-cheltuieli salariale;

-cheltuieli cu achiziția de active fixe corporale, obiecte de inventar, materii prime și -materiale, inclusiv materiale consumabile;

-cheltuieli pentru asigurarea utilităților necesare funcționării;

-cheltuieli cu servicii;

-cheltuieli cu deplasarea, diurna şi cazarea;

-cheltuieli cu achiziția de mijloace de transport.

**Activități obligatorii în cadrul proiectului*:***

- monitorizarea și evaluarea SDL

- auditarea proiectului;

- informarea şi publicitatea.

Este eligibilă contravaloarea salariilor brute lunare pentru o normă întreagă de lucru, inclusiv contribuţiile salariale suportate de către angajat şi angajator pentru managerul FLAG și ceilalți angajați ai FLAG. Salarizarea se va face în conformitate cu prevederile Legii-cadru nr. 153/2017 privind salarizarea personalului platit din fonduri publice, cu modificările și completările ulterioare.

Aceste cheltuieli se decontează conform contractelor de muncă, proporţional cu numărul de ore lucrate (inclusiv in cazul nomelor cu timp partial) potrivit ștatului de plată şi fişei de pontaj.

Salariul managerului FLAG nu poate fi mai mare decât cel mai mare salariu al unui șef de serviciu din cadrul administrației publice centrale, conform Anexe VIII la Legea-cadru 153/2017 cu modificările și completările ulterioare, respectiv 17.136 lei brut.

Salariul unui angajat al FLAG nu poate fi mai mare decât cel mai mare salariu al unui consilier superior din cadrul administrației publice centrale, conform Anexe VIII la Legea-cadru 153/2017 cu modificările și completările ulterioare, respectiv 12.905 lei brut.

**Atenție!**

Numărul angajaților trebuie să fie justificat ținând cont de atribuțiile stabilite prin fișa postului ca necesare implementării SDL și de activitățile pe care urmează să le desfășoare pe toată perioada de implementare a strategiei de dezvoltare locală.

Atenție la evitarea potențialelor conflicte de interese!

|  |
| --- |
| **Important:**  Operațiunile sprijinite și costurile aferente sunt considerate eligibile începând cu 1 ianuarie 2021, chiar dacă activitățile au fost efectuate și, respectiv, costurile au fost suportate înainte de depunerea cererii de finanțare. finanțare în cadrul programului, indiferent dacă au fost efectuate sau nu toate plățile aferente. (a se vedea art.63, alin.6 din Regulamentul (UE) nr.1060/2021). |

**Operațiuni sau cheltuieli neeligibile**

Operațiunile sau cheltuielile neeligibile pentru sprijin sunt detaliate la art.13 din Regulamentul FEAMPA, la art. 64 din RDC, respectiv în HG nr. 178/2024 privind stabilirea cadrului general de implementare a operaţiunilor cofinanţate din Fondul european pentru afaceri maritime, pescuit şi acvacultură prin Programul pentru Acvacultură și Pescuit 2021-2027 – proiect.

### 3.4. Intensitatea și cuantumul sprijinului public

***Intensitate***

Intensitatea ajutorului public este de 100%.

***Cuantum***

Valoarea costurilor de funcţionare şi animare a implementării SDL nu poate depăși 25% din contribuția publică totală la strategie.

***Sprijinul public pentru punerea în aplicare a unei strategii de dezvoltare locală plasată sub responsabilitatea comunităţii se acordă după cum urmează:***

***Pentru fiecare strategie de dezvoltare locală eligibilă se alocă echivalentul în lei a 1.000.000 Euro. La această sumă se adaugă cumulativ următoarele sume, în funcție de încadrarea în grilele de mai jos:***

|  |  |  |  |  |  |
| --- | --- | --- | --- | --- | --- |
| Număr pescari/lucrători în acvacultură din teritoriu | 50 - 100 | 101 - 200 | 201 - 400 | 401-600 | Peste 600 |
| Alocare (Euro) | 500.000 | 1.000.000 | 1.500.000 | 2.000.000 | 4.000.000 |

|  |  |  |  |  |  |
| --- | --- | --- | --- | --- | --- |
| Număr UAT-uri din teritoriu cu activitate de pescuit comercial/acvacultură | 5 - 7 | 8 - 10 | 11 - 15 | 16-20 | Peste 20 |
| Alocare (Euro) | 300.000 | 700.000 | 1.200.000 | 1.700.000 | 3.700.000 |

Cursul de schimb valutar €/RON luat în calcul este cel afişat de către INFOREURO la data lansării apelului.

***Sprijinul public poate fi suplimentat sau diminuat în urma unui proces de evaluare a performanței, efectuat la nivelul AM PAP după 30 de luni de la semnarea contractului de finanțare în funcție de performanţa FLAG-ului, pe baza criteriilor de mai jos:***

|  |  |
| --- | --- |
| **% contractare din valoarea alocată implementării operațiunilor în termen de 30 de luni de la încheierea contractului de finanțare** | Punctaj |
| 30 % - 50% | 1 |
| 50,01%-60% | 3 |
| 60,01%-70% | 5 |
| peste 70% | 8 |
| **% proiecte inițiate de pescari/ lucrători în acvacultură sau familiile lor** | Punctaj |
| între 10% și 20% | 3 |
| peste 20% | 5 |
| **% plăți autorizate din valoarea alocată implementării operațiunilor contractate în termen de 30 de luni de la încheierea contractului de finanțare** | Punctaj |
| 20% | 2 |
| 20,01%-30% | 4 |
| 30,01%-40% | 7 |
| peste 40% | 10 |

În funcție de punctajul realizat se aplică următoarele realocări:

|  |  |
| --- | --- |
| **Punctaj obținut** | **Variația față de alocarea inițială a SDL** |
| 8 puncte sau mai puțin | -20% |
| 9 – 11 puncte | -10 % |
| 12 – 16 puncte | +10% |
| 17 puncte sau mai mult | +20% |

***Suplimentarea alocării financiare se va face și în funcție de sumele disponibile.În situația în care sumele disponibile nu sunt suficiente, suplimentarea se face proporțional.***

### 3.5. Lansarea apelurilor de depunere proiecte

În vederea deschiderii sesiunilor de depunere a proiectelor, AM PAP lansează apeluri de depunere a cererilor de finanțare în sistemul informatic MySMIS2021/SMIS2021+ și în conformitate cu prevederile PAP și ale Manualului de utilizare MySMIS2021 - elaborat de către Ministerul Investițiilor și Proiectelor Europene și postat la adresa web: <https://www.fonduri-ue.ro/mysmis-2021>.

# 4. Cererea de finanțare

### 4.1. Întocmirea cererii de finanțare

Întocmirea cererii de finanțare se face în conformitate cu instrucțiunile de completare a cererii de finanțare prevăzute în Manualul de utilizare MySMIS2021 - elaborat de către Ministerul Investițiilor și Proiectelor Europene și postat la adresa web: <https://www.fonduri-ue.ro/mysmis-2021> și se adaugă alte precizări, după caz.

Modelul cererii de finanțare și instrucțiuni de completare se regăsesc în Anexa nr. 1 la prezentul document.

### 4.2. Lista documentelor atașate cererii de finanţare

|  |  |
| --- | --- |
| **1** | **Formular Cerere de Finanțare**dinsistemul informatic MySMIS2021/SMIS2021+ împreună cu anexele solicitate. |
| **2** | Acte anexate la Cererea de finanțare de către parteneriatul constituit juridic**: Statut, Certificatul de Înregistrare Fiscală.** |
| **3** | **Formular de identificare financiară** cu datele de identificare ale trezoreriei /băncii și ale contului aferent proiectului PAP 2021-2027. |
| **4** | **Certificatul de atestare fiscală al solicitantului,** valabil la data depunerii Cererii de finantare, care reflectă lipsa obligaţiilor de plată la bugetul de stat și bugetul asigurărilor sociale emis de Administrația Finanţelor Publice – în original. |
| **5** | **Cazierul judiciar al solicitantului (asociației),** valabil la data depunerii cererii de finanţare. |
| **6** | **Actul de identitate al reprezentantului legal/responsabilului de proiect și actul de împuternicire al acestuia,** dupa caz – în copie. |
| **7** | **Extras din Registrul asociaţiilor si fundatiilor,** în original, emis cu cel mult 30 de zile calendaristice înainte de data depunerii Cererii de finanţare sau copie după dovada solicitării lui însoţită de certificat de grefă, document eliberat de judecătoria în a cărei circumscripţie teritorială îşi are sediul Asociaţia. |
| **8** | **Hotărârile de Consiliu Local pentru teritoriul UAT-urilor incluse în teritoriul eligibil** în care se precizează că UAT nu va adera cu teritoriul la un alt parteneriat de tip FLAG și lista acestora, care să includă nr. și data HCL. |
| **9** | **Document** eliberat de Prefectura județului prin care se precizează că HCL-urile îndeplinesc conditiile de legalitate conform OUG 57/2019. |
| **10** | **Documente care atestă experiența** în implementarea SDL/proiecte cu finanțare nerambursabilă a echipei tehnice (CV) (diplome, certificate, atestate, recomandări, orice alte documente relevante care demonstrează îndeplinirea acestei cerințe). |
| **11** | **Documente care dovedesc desfășurarea activității de pescuit comercial** |
| **12** | **Documente care dovedesc producția raportată** de unitățile de acvacultură și lista unităților de acvacultură, cu nr. de angajați și producția raportată la ANPA/ARBDD în 2022 și totalul acesteia. |
| **13** | **Formularul Strategia de dezvoltare locală** plasată sub responsabilitatea comunității (SDL) împreună cu toate anexele solicitate. |

Înainte de depunerea cererii de finanțare, vă invităm să completați Formularul de autoevaluare - Anexa 6, pentru a vă asigura că îndepliniți și puteți justifica îndeplinirea tuturor condițiilor de eligibilitate și selecție. De asemenea, puteți să calculați punctajul aferent criteriilor de selecție.

### 4.3. Înregistrarea și procesarea cererii de finanţare

În cadrul apelului de proiecte, cererile de finanțare și documentele anexate vor fi introduse, respectiv atașate on line, cu semnătură electronică în aplicația electronică MYSMIS2021, în conformitate cu instrucţiunile de utilizare a aplicației MYSMIS2021, postate la adre[sa https://](file:///C:\Users\mporca\Downloads\sa%20https:\)www.fonduri-ue.ro/mysmis-2021.

# 5. Verificarea conformităţii administrative, a eligibilității și evaluarea cererii de finanțare

Pentru verificarea și evaluarea cererii de finanțare, vă invităm să consultați lista de mai jos:

|  |  |  |  |  |
| --- | --- | --- | --- | --- |
| Nr.crt | Denumirea documentului/criteriului verificat | Rezultatul verificării | | |
| DA | NU | Justificare |
| 1 | Solicitantul (FLAG-ul) este un parteneriat format din reprezentanți ai intereselor socioeconomice locale, din sectoarele public și privat, constituit și organizat în conformitate cu prevederile OG nr. 26/2000?  *(Se verifică statutul)* |  |  |  |
| 2 | Solicitantul (FLAG-ul) nu se află în în următoarele situaţii:  - în proces de dizolvare/ lichidare; (*Registrul asociațiilor și fundațiilor)*  - înregistrat în Registrul debitorilor pentru POP 2007-2013, respectiv POPAM 2014-2020 (numai în cazul parteneriatelor care au beneficiat de fonduri nerabursabile prin intermediul celor două programe)  - înregistrat în Registrul debitorilor PAP, și/sau POPAM 2014-2020, până la achitarea integrală a datoriei față de MADR, inclusiv a accesoriilor, cu excepția celor care beneficiază de înlesniri la plată aferente acestor debite, acordate de către organul fiscal în conformitate cu dispozițiile Codului de procedură fiscală;  - se încadrează în situațiile prevăzute la art. 11, alin. (1), lit. c) din REGULAMENTUL FEAMPA (cazier judiciar);  - a comis o fraudă, astfel cum este definită la articolul 3 din Directiva (UE) 2017/1371, în contextul FEPAM sau al FEAMPA.(*cazier judiciar* ). |  |  |  |
| 3 | Solicitantul (FLAG-ul) este format din reprezentanți ai intereselor socioeconomice locale ale sectoarelor public și privat în care procesul decizional nu este controlat de către niciun grup individual de interese?  (*Se verifică lista partenerilor*) |  |  |  |
| 4 | Solicitantul (FLAG-ul) are în componență o pondere a membrilor/reprezentanților care activează în sectorul de pescuit/acvacultură de minimum 10% din mediul privat inclus în parteneriat?  (*Se verifică lista partenerilor*) |  |  |  |
| 5 | Solicitantul (FLAG-ul) demonstrează că echipa administrativă propune cel puțin 1 persoană cu experiență în implementarea SDL/proiecte cu finanțare nerambursabilă?  (*Se verifică actele doveditoare – CV+recomandări*...) |  |  |  |
| 7 | Suprafața zonei este mai mică decât suprafața unei regiuni de nivel NUTS 3 (echivalentul unui judeţ din România, respectiv județul în care FLAG-ul are suprafața zonei cea mai mare)? (*Se verifică harta*) |  |  |  |
| 8 | Există Hotărârile Consiliilor Locale prin care teritoriul UAT-urilor este inclus în teritoriul eligibil, din care să rezulte faptul că „Autoritatea Publică Locală nu aderă la un alt parteneriat ce va implementa o SDL finanțată prin PAP”?  Nu poate fi inclus în teritoriul unui parteneriat un teritoriu care este inclus într-un alt parteneriat  (*Se verifică lista și HCL)* |  |  |  |
| 9 | Zona în care se propune implementarea SDL este continuă din punct de vedere geografic?  (*Se verifică harta*) |  |  |  |
| 10 | În zona pescărească propusă activează cel puțin **20** de pescari și/sau lucrători în unitățile de acvacultură cu contract de muncă pe perioadă nederminată?  *(Se verifică autorizațiile pentru pescuit comercial, extrase din REVISAL)* |  |  |  |
| 11 | **Pentru întreprinderile din sectorul acvaculturii** sunt prezentate date privind producția raportată la ANPA?  În teritoriul vizat își desfășoară activitatea cel puțin 5 unități de acvacultură cu licențe de acvacultură eliberate de către ANPA, valabile la depunerea cererii de finanțare?  Producția raportată de unitățile de acvacultură trebuie să fie de minimum 100 tone/an?  *(Se verifică actele doveditoare)* |  |  |  |
| 12 | În zona propusă pentru implementarea SDL se desfășoară activități de pescuit comercial și/sau acvacultură în cel puțin 50 % din localitățile cuprinse în teritoriul vizat?  *Se verifică lista UAT* |  |  |  |
| 13 | SDL este elaborată în urma unui proces de promovare/animare din care să rezulte implicarea comunității în stabilirea obiectivelor și țintelor strategiei, în elaborarea strategiei?  *Se verifică documentele doveditoare (lista din SDL)* |  |  |  |
| 14 | În structura SDL sunt detaliate următoarele:  a) zona geografică și populația care fac obiectul strategiei;  b) procesul de implicare a comunităţii în dezvoltarea strategiei respective;  c) o analiză a nevoilor de dezvoltare și a potențialului zonei;  d) obiectivele strategiei, inclusiv ținte măsurabile pentru rezultate, precum și acțiunile conexe planificate;  Acestea trebuie să fie completate cu demarcările și complementaritățile cu alte strategii și forme de sprijin din fonduri publice, naționale sau internaționale. De asemenea, trebuie precizată contribuția SDL la obiectivele Pactului Verde European, ale Strategiei pentru biodiversitate 2030, ale Strategiei de la fermă la consumator sau ale altor strategii ale Uniunii Europene, după caz.  e) modalitățile de gestiune, monitorizare și evaluare, prin care se demonstrează capacitatea grupului de acțiune locală de a implementa strategia;  f) un plan financiar. |  |  |  |
| 15 | SDL conține acțiuni eligibile care contribuie la atingerea obiectivului specific al P3 - Facilitarea unei economii albastre durabile în zonele costiere, insulare și continentale și favorizarea dezvoltării durabile a comunităților care practică pescuitul și acvacultura? |  |  |  |
| 16 | Acțiunile SDL contribuie la atingerea a cel puțin un indicator de rezultat din cei prevăzuți în PAP: locuri de muncă create ENI (Echivalent Normă Întreagă), locuri de muncă menținute, persoane beneficiare, activități de cooperare între părțile interesate, entități care contribuie la sustenabilitatea socială?  *Verificare SDL* *(secțiune, capitol)* |  |  |  |
| 17 | În SDL sunt prevăzute aspecte privind accesibilitatea pentru persoanele cu handicap și egalitatea de gen?  *Verificare SDL (secțiune, capitol)* |  |  |  |
| 19 | Operațiunile care urmează să fie finanțate prin SDL sunt altele decât cele la care se referă PNRR, Pilonul I Tranziția Verde, Componenta C2 Păduri și protecția biodiversității?  *Verificare SDL (secțiune capitol...).* |  |  |  |
| 20 | Acțiunile sunt stabilite pe baza nevoilor identificate în zonă urmare analizei SWOT? |  |  |  |
| 21 | Contribuţia publică prevăzută în planul financiar al SDL se încadrează în plafonul prevăzut în Ghidul solicitantului, secțiunea Sprijinul public pentru punerea în aplicare a unei strategii de dezvoltare locală?  *Verificare SDL – planul financiar* |  |  |  |
| 22 | Sprijinul pentru gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate nu depășește 25% din contribuția publică totală la strategie?  *Verificare SDL – planul financiar* |  |  |  |
| 23 | Cheltuielile prevăzute pentru funcționare și animare sunt eligibile?  *Se verifică dacă aceste cheltuieli sunt legate de îndeplinirea obiectivelor SDL* |  |  |  |
| 24 | Proiectul se încadrează în perioada maximă de timp pentru implementare, respectiv până la 31.12.2029?  *Se verifică SDL (planul de activități)* |  |  |  |
| 25 | GAL nu desfășoară activități economice?  *Se verifică Registrul Comerțului* |  |  |  |

Dacă cel puţin un criteriu din lista de mai sus nu este îndeplinit în urma procesului de verificare, cererea de finanţare este respinsă. Solicitantul va fi notificat asupra rezultatului verificării.

Declarația unică

Verificarea conformităţii administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declaraţiei unice generate de sistemul informatic. Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al solicitantului. Solicitantul, emite pe propria răspundere, sub incidenţa prevederilor legale în vigoare privind falsul în declarații și falsul intellectual, o declaraţie unică.  
Pentru a fi admisă, cererea de finanţare trebuie să obțină răspuns pozitiv la toate întrebările. În caz contrar, propunerea este declarată neeligibilă. Modelul de declarație unică se regăsește în Anexa 2 la prezentul ghid al solicitantului.

După verificarea conformităţii administrative, solicitantul este informat, printr-o notificare a aplicaţiei MySMIS2021/SMIS2021+, cu privire la trecerea proiectului în etapa de evaluare tehnică şi financiară sau, după caz, cu privire la nerespectarea cerinţelor de conformitate administrativă, situaţie în care nu este demarată etapa de evaluare tehnică și financiară.

Admiterea cererii de finanțare, în această etapă, nu exclude posibilitatea ca proiectul să fie respins în etapa de contractare, dacă, în urma analizei de către AM, se constată nerespectarea oricărei condiții de acordare a finanțării.

# 6. Selecția cererii de finanțare

Selecţia cererilor de finanțare în vederea obținerii finanțarii nerambursabile se va realiza în baza criteriilor de selecție aprobate de Comitetul de Monitorizare al PAP 2021-2027 prin Decizia privind aprobarea metodologiei și a criteriilor de selecție a operațiunilor din cadrul Acțiunii 3.1.2.

j0293236 **Pentru ca un FLAG şi o strategie de dezvoltare locală să fie selectate, trebuie ca punctajul obţinut să fie de minimum 35 de puncte.**

**Criterii de selecție a operațiunilor din cadrul**

**Acțiunii 3.1.2 - Implementarea strategiilor de dezvoltare locală**

|  |  |
| --- | --- |
| **Criteriu** | **Punctaj** |
| **PENTRU PARTENERIAT** | |
| 1. Gradul de reprezentare a sectorului de pescuit / acvacultură inclus în mediul privat din cadrul parteneriatului FLAG | Ponderea membrilor mediului privat care activează în sectorul de pescuit/acvacultură pentru care se acordă puncte:   * 20% pana la 30% inclusiv: - **5 puncte**; * peste 30% si până la 40% inclusiv: - **7 puncte**; * peste 40%: - **10 puncte**. |
| 2. Experiența **parteneriatului** FLAG în implementarea de SDL / proiecte cu finanțare nerambursabilă. | Ponderea partenerilor cu experiență în implementare SDL / proiecte cu finantare nerambursabilă:   * între 1-10% - **1 punct;** * peste 10% și până la 30% - **3 puncte;** * peste 30% - **5 puncte**. |
| 3. Experiența **echipei** propuse de către parteneriat în implementarea SDL / proiecte cu finanțare nerambursabilă. | Punctajul se acordă în funcție de numărul propus de membri pentru echipa administrativă a FLAG care au participat la implementarea de proiecte cu finanțare nerambursabilă / strategii de dezvoltare locală, astfel:   * 2 persoane – **5 puncte**; * 3 persoane – **10** **puncte**; * Peste 3 persoane – **15** **puncte**. |
| **PENTRU ZONA PESCĂREASCĂ** | |
| 4. Numărul de pescari comerciali și / sau lucrători în unități de acvacultură de pe teritoriul eligibil.  Se iau în considerare pescarii comerciali care pot fi și membri în structuri asociative pescărești, lucrătorii în unitățile de acvacultură conform documentelor emise de ANPA/ARBDD / REVISAL.  *\*In cazul zonei pescărești de la Marea Neagră se iau în considerare angajații în entități juridice cu licență valabilă de pescuit comercial.* | * de la 21 până la 30 de pescari comerciali și/sau lucrători în unitățile de acvacultură – **5 puncte**; * de la 31 până la 40 de pescari comerciali și/sau lucrători în unitățile de acvacultură – **10 puncte**; * de la 41 până la 50 de pescari comerciali și/sau lucrători în unitățile de acvacultură – **15 puncte;** * peste 51 de pescari comerciali și/sau lucrători în unitățile de acvacultură - **20 puncte.** |
| 5. Procentul de localități din zona pescărească pe teritoriul cărora se desfășoară activități de pescuit comercial și/sau acvacultură, în baza licențelor ANPA. | * peste 50% pana la 60%: **5 puncte**; * peste 60% si pana la 70% inclusiv: **7 puncte**; * peste 70%: **10 puncte**. |
| **PENTRU STRATEGIE** | |
| 6. Calitatea Strategiei de Dezvoltare Locală (valoarea adăugată și contribuția la dezvoltarea zonei pescărești).  Contribuția SDL la:  6.1 acțiuni ce includ tipuri de operațiuni privind **consolidarea activității pescarilor comerciali și/sau lucrătorilor în unitățile de acvacultură;** | • acțiuni ce includ tipuri de operațiuni privind **consolidarea activității pescarilor comerciali și/sau lucrătorilor în unitățile de acvacultură – 5 puncte;** |
| 6.2 acțiuni ce includ tipuri de operațiuni **diversificarea activităților;** | • acțiuni ce includ tipuri de operațiuni ce vizează **diversificarea: - 5 puncte;** |
| 6.3 acțiuni ce includ tipuri de operațiuni ce vizează contribuția la **tranziția verde și protejarea mediului;** | • acțiuni ce includ tipuri de operațiuni ce vizează la **tranziția verde și protejarea mediului: - 5 puncte;** |
| 6.4 acțiuni ce includ tipuri de operațiuni ce vizează **tranziția digitală;** | • acțiuni ce includ tipuri de operațiuni ce vizează **tranziția digitală: - 5 puncte;** |
| 6.5 acțiuni ce includ tipuri de operațiuni ce vizează **specializare inteligentă;** | • acțiuni ce includ tipuri de operațiuni ce vizează **specializare inteligentă: 5 puncte;** |
| 6.6 **alte acțiuni** ce includ tipuri de operațiuni ce vizează (social, sănătate, patrimoniu local, educatie / cultural, economic). | • **alte acțiuni** ce includ tipuri de operațiuni ce vizează (social, sănătate, patrimoniu local, educatie / cultural, economic). **- 5 puncte.**  (la criteriul 6.6 se acordă câte 1 punct pentru fiecare tip de actiune propusă urmare identificării nevoii respective) |
| 7. Contribuția SDL la rezultatele urmărite prin PAP aferente OS 3.1  *\*Excepție indicatorul de rezultat CR 11 „Entități care contribuie la sustenabilitatea socială”.* | * Pentru contributia la 2 rezultate - **4 puncte**; * Pentru contributia la 3 rezultate - **7 puncte**; * Pentru contributia la 4 rezultate - **10 puncte**. |

*Pentru a fi admisă în etapa de selecție, cererea de finanțare trebuie să obțină un* ***punctaj total minim de 35 de puncte****.*

Cererile de finanțare care au obţinut cel putin 35 de puncte prin aplicarea criteriilor de selecţie, vor fi selectate în ordinea descrescătoare a punctajului obținut.

În caz de egalitate de puncte, departajarea se va realiza în funcție de punctajul obținut la criteriul 6, apoi la criteriul 7.

În cazul în care egalitatea de puncte persistă după aplicarea criteriilor de departajare va fi selectată cererea de finanțare a cărei strategie prevede crearea unui număr mai mare de locuri de muncă.

Comisia de selecţie validează rezultatele etapelor de verificare și selecție și efectuează selecția cererilor de finanțare în ordinea descrescătoare a punctajelor obținute.

Cererile de finanțare selectate cu finanțare vor fi contractate până la concurența sumei precizate în anuntul de lansare apeluri, în ordinea descrescătoare a punctajului obținut.

Cererile de finanțare selectate fără finanțare vor fi contractate în ordinea descrescătoare a punctajului obținut, până la concurența sumei disponibile, dacă e posibilă realocarea sumelor de pe alte acțiuni prin modificarea PAP.

Dacă în urma verificării, evaluării și selecției cererilor de finanțare se constată necesitatea solicitării de clarificări de către AMPOPAM, acestea vor fi solicitate în baza unei notificări de solicitare a informațiilor suplimentare, transmisă doar prin intermediul SMIS 2021. În această situație solicitantul are obligația ca în termen de 5 zile lucrătoare de la primirea notificării să transmită clarificările solicitate inclusiv eventualele documente justificative.

# 7. Contestații

Va fi avut în vedere manualul de procedură pentru soluționarea contestațiilor al AMPOPAM. Contestațiile vor fi depuse prin intermediul aplicației MySMIS2021, conform manualului de utilizare MySMIS2021 – elaborate de către Ministerul Investițiilor și Proiectelor Europene și postat la adresa web: https://www.fonduri-ue.ro/mysmis-2021.

# 8. Contractarea

Contractul de finanţare - Anexa nr. 4 - reprezintă actul juridic încheiat între DGP-AMPOPAM şi solicitant în calitate de beneficiar, prin care se stabilește valoarea totală alocată SDL, care include valoarea totală eligibilă alocată costurilor de funcţionare și animare ale FLAG și valoarea alocată implementării operațiunilor selectate în cadrul strategiei, incluzând după caz activitățile de cooperare și pregătirea acestora.

Beneficiarul este notificat în vederea semnării contractului de finanţare, care stabileşte drepturile şi obligaţiile FLAG-urilor pentru implementarea SDL.

După semnarea contractului de finanțare FLAG-ul va demara procesul de implementare a SDL.

În cazul în care solicitantul nu semnează contractul de finanțare şi nici nu anunţă DGP-AMPAP , atunci se consideră că a renunţat la sprijinul financiar acordat.

Aveţi obligaţia de a citi cu atenţie contractul de finanţare cât și anexele acestuia, întrucât, odată cu semnarea contractului, vă asumaţi termenii şi condiţiile în care veţi primi finanţarea nerambursabilă, angajându-vă să implementaţi pe proprie răspundere proiectul pentru care primiţi finanţare, respectând totodată legislaţia naţională şi a UE şi realizând obiectivele stabilite.

# 9. Managementul financiar al proiectului

### 9.1. Derularea și verificarea achizițiilor în cadrul proiectului

Vor fi avute în vedere prevederile manualului de procedură pentru verificarea procesului de atribuire a contractelor de achiziții precum și contractul de finanțare. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică.

Achizitionarea de produse şi servicii necesare funcționării FLAG-ului se va face în conformitate cu prevederile legale în domeniu, obligațiile contractuale, precum şi cu prevederile din ghidul solicitantului.

### 9.2. Rambursarea cheltuielilor

Vor fi avute în vedere prevederile manualului de procedură pentru verificările de management precum și contractul de finanțare. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică.

**9.2.1. Precizări referitoare la acordarea avansului**

Se poate acorda un avans de maximum 20% din valoarea cheltuielilor de funcționare, dar nu mai mult de echivalentul a 40.000 de euro. Avansul care se acordă este subordonat constituirii unei garanții prezentate sub formă de scrisoare de garanție bancară eliberată de o instituție bancară sau de scrisoare de garanție eliberată de Fondul de Garantare a Creditului Rural sau de Fondul Național de Garantare a Creditelor pentru Întreprinderi Mici și Mijlocii, pentru întreaga valoare a avansului. Pentru un avans de maximum 20.000 de euro nu se constituie garanții, acesta trebuind să fie justificat până la ultima cerere de plată.

**9.2.2. Plata**

Vor fi avute în vedere prevederile manualului de procedură pentru efectuarea plăților. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică.

# 10. Monitorizare și Control

Beneficiarul are obligaţia de a asigura accesul neîngrădit al autorităţilor naţionale cu atribuţii de verificare, control şi audit, al serviciilor Comisiei Europene, al Curţii Europene de Conturi, al reprezentanţilor serviciului specializat al Comisiei Europene – Oficiul European pentru Luptă Antifraudă - OLAF, precum şi al reprezentanţilor Departamentului pentru Luptă Antifraudă – DLAF, în limitele competenţelor care le revin, în cazul în care, aceştia efectuează verificări/controale/audit la faţa locului şi solicită declaraţii, documente şi informaţii pe durata de execuție a contractului de finanțare.

AM are obligația de a asigura comunicarea cu beneficiarul, prin sistemul informatic MySMIS2021/e-mail, în ceea ce privește solicitarea și/sau primirea documentelor/informațiilor în legătură cu proiectul în tot ceea ce privește aspectele referitoare la implementarea/monitorizarea/cereri de prefinanțare/cereri de plată/cereri de rambursare/verificare achiziții/control.

# 11. Arhivare

Beneficiarul are obligaţia să aloce un spaţiu destinat arhivării tuturor documentelor referitoare la implementarea SDL și proiectelor aprobate spre finanţare din PAP, care trebuie să fie astfel amenajat încât să fie asigurată păstrarea în bune condiţii a documentelor, să se evite distrugerea intenţionată/accidentală sau sustragerea neautorizată a acestora, pe toată perioada de implementare, cu respectarea legislaţiei în materie în vigoare.

Beneficiarul este obligat să arhiveze toate documentele şi fişierele informatice privind gestiunea tehnică şi financiară a Proiectului finanţat prin PAP, conform clauzelor contractuale.

Păstrarea documentelor, atât în format hârtie cât și electronic, se va face până la închiderea oficială a Programului.

# 12. Informare și publicitate

Responsabilitățile beneficiarilor cu privire la informare și publicitate sunt prevăzute la art. 50 din RDC și se completează cu Normele de identitate vizuală – Vizibilitate, Transparență și Comunicare aferente Programului pentru Acvacultură și Pescuit 2021-2027, aprobate prin Decizia nr. 27/24 mai 2023, disponibilă la adresa https://www.ampeste.ro/pap-2021-2027/comunicare-si-vizibilitate.html.

Beneficiarii trebuie să menționeze sprijinul din partea FEAMPA prin:

a) afișarea pe site-ul oficial de internet, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;

b) includerea unei mențiuni care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților;

c) expunerea, de la începerea implementării fizice a operațiunilor care implică investiții fizice sau de la instalarea echipamentelor achiziționate, a unor plăci sau panouri rezistente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a RDC și informații cu privire la operațiunile sprijinite FEAMPA al căror cost total depășește 100 000 EUR;

d) în cazul operațiunilor care nu se încadrează la litera (c), prin expunerea într-un loc ușor vizibil publicului cel puțin a unui afiș cu dimensiunea minimă A3 sau a unui afișaj electronic echivalent conținând informații despre operațiune care evidențiază sprijinul din partea fondurilor; în cazul în care beneficiarul este o persoană fizică, acesta se asigură, în măsura posibilului, că sunt disponibile informații adecvate care evidențiază sprijinul din partea fondurilor, într-un loc vizibil publicului sau prin intermediul unui afișaj electronic.

Pentru detalierea responsabilităților beneficiarilor cu privire la informare și publicitate se utilizează Normele de identitate vizuală – Vizibilitate, Transparență și Comunicare aferente Programului pentru Acvacultură și Pescuit 2021-2027, aprobate prin Decizia nr. 27/24 mai 2023 cu modificarile si completarile ulterioare, disponibilă la adresa https://www.ampeste.ro/pap-2021-2027/comunicare-si-vizibilitate.html.

# 13. Anexe

*Anexa nr. 1 Structura cerere de finanțare*

*Anexa nr. 2 Declarația unică*

*Anexa nr. 3 Activități de animare*

*Anexa nr. 4 Contract - Clauze specifice GAL*

*Anexa nr. 5 Structura SDL*

*Anexa nr. 6 Formular de autoevaluare*