**Anexa nr. 4**

**STRUCTURA CONTRACTULUI DE FINANȚARE**

1. **Părțile**
2. **Definiții**
3. **Obiectul contractului de finanțare**
4. **Durata contractului**
5. **Valoarea contractului de finanțare**
6. **Eligibilitatea cheltuielilor**
7. **Mecanismul prefinanțării**
8. **Rambursarea / Plata Cheltuielilor**
9. **Drepturile și obligațiile Beneficiarului**
10. **Drepturile și obligațiile AM**
11. **Contractarea și cesiunea**
12. **Modificări și completări**
13. **Contractarea și cesiunea**
14. **Modificări și completări**
15. **Conflictul de interese și imcompatibilități**
16. **Nereguli**
17. **Monitorizarea**
18. **Forța majoră**
19. **Încetarea contractului de finanțare și recuperarea sumelor plătite necuvenit ca urmare a unor nereguli**
20. **Soluționarea litigiilor**
21. **Transparență**
22. **Confidențialitate**
23. **Protecția și prelucrarea datelor cu caracter personal**
24. **Publicarea datelor**
25. **Comunicarea**
26. **Legea aplicabilă și limba utilizată**
27. **Prevederi privind ajutorul de stat/de minimis**
28. **Anexele contractului de finanțare ( inclusiv clauzele specifice)**

***În cadrul Anexei la contractul de finanțare – Condiții specifice vor fi preluate următoarele clauze specifice pentru GAL în scopul implementării S.D.L.***

**Articolul 1**

**1)** Beneficiarul trebuie să implementeze S.D.L. până cel târziu la data de 31.12.2029, sub sancţiunea restituirii sumelor primite pentru costurile de funcţionare și animare.

**2)** S.D.L. împreună cu toate anexele fac parte integrantă din cererea de finanțare – Anexa nr. 1 la contract de finanțare.

**Articolul 2**

**În scopul implementării SDL, GAL are obligația:**

* + 1. să asigure condiţii propice pentru desfășurarea activităților ce decurg din implementarea S.D.L., prin închirierea de spaţii (pentru sediul şi/sau punctul de lucru al GAL-ului), achiziţia de echipamente de birotică şi electronice, precum şi a altor echipamente necesare, asigurarea legăturilor de comunicare (telefonie, internet, servicii poştale), utilităţi şi transport, actualizarea periodică a site-ului web al beneficiarului;
    2. să asigure capacitatea administrativă, modul de funcționare în vederea gestionării eficiente, eficace și transparente a tuturor activităților necesare implementării SDL; angajarea personalului se efectuează cu respectarea Codului Muncii precum și a legislației cu incidență în reglementarea conflictului de interese.
    3. să asigure organizarea întâlnirilor de lucru, participarea la activităţile reţelei naţionale şi europene de dezvoltare a zonelor pescăreşti, seminarii, etc.;
    4. să fie format din reprezentanți ai intereselor socioeconomice locale ale sectoarelor public și privat în care procesul decizional nu este controlat de către niciun grup individual de interese pe toată durata de funcţionare;
    5. să elaboreze şi să transmită spre avizare Direcției Generale Pescuit – Autoritatea de Management pentru PAP/POPAM, denumită în continuare Autoritate de Management procedurile proprii pentru verificare, evaluare şi selectare proiecte, monitorizare şi raportare, evitarea conflictelor de interese, contestații în vederea implementării S.D.L. precum şi ghidurile solicitantului pentru acțiunile prevăzute în S.D.L.;
    6. să selecteze operațiunile, cu stabilirea corespunzătoare a cuantumului sprijinului și să prezinte propunerile către Autoritatea de Management pentru verificarea finală a eligibilității înainte de aprobare;
    7. pentru selecția operațiunilor depuse în baza acțiunilor S.D.L. să utilizeze criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție;
    8. să se asigure de respectarea criteriilor de selecție în baza cărora a fost aprobat pe toată durata de execuție a prezentului contract, respectiv să se asigure de mentinerea punctajului în baza căruia a fost selectat;
    9. să elaboreze şi să transmită semestrial Autorității de Management raportul de progres. Acesta este transmis în 30 de zile de la finalizarea perioadei de raportare. Raportul de progres generat din MySMIS2021 va cuprinde cel puțin activităţi ale căror beneficiar direct este, cât şi date (valori, estimări, etc) despre proiectele depuse de către solicitanţi, precum şi stadiul în care acestea se află;
    10. să se asigure că sprijinul pentru gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate nu depășește 25 % din contribuția publică totală la strategie;
    11. cheltuielile angajate pentru implementarea S.D.L. sunt eligibile în condiţiile stabilite de Regulamentul (UE) nr. 1060/2021, Regulamentului (UE) nr. 1139/ 2021, de HG nr. privind stabilirea cadrului general de implementare a operaţiunilor cofinanţate din Fondul european pentru afaceri maritime, pescuit şi acvacultură prin Programul pentru Acvacultură și Pescuit 2021-2027, precum şi de prevederile Ghidului solicitantului. Cheltuielile plătite după 1 ianuarie 2024 sunt eligibile;
    12. fondurile nerambursabile vor fi acordate de către Autoritatea de Management în baza contractului de finanţare și a documentelor care fac parte integrantă din dosarul administrativ al S.D.L., eligibilitatea cheltuielilor fiind demonstrată prin documentele justificative depuse de către beneficiar.
    13. să furnizeze orice alte informaţii de natură tehnică sau financiară solicitate de către Autoritatea de Management;
    14. sub sancţiunea returnării sumelor acordate, să transmită Autorității de Management orice date tehnice şi financiare privind implementarea S.D.L. (indicatorii de monitorizare) pe întreaga perioadă de durabilitate contractului de finanţare;
    15. beneficiarul se obligă să utilizeze finanţarea nerambursabilă numai în scopul realizării S.D.L., descrisă în cererea de finanţare, cu toate clarificările, completările şi modificările ulterioare, ca urmare a procesului de verificare şi selecţie, până la încetarea contractului de finanţare;
    16. să ţină o evidenţă contabilă analitică distinctă a cheltuielilor, utilizând conturi analitice distincte pentru reflectarea tuturor operaţiunilor referitoare la implementarea S.D.L., în conformitate cu dispoziţiile legale în vigoare;
    17. să deschidă un cont distinct la Trezorerie/Bancă pentru transferarea fondurilor nerambursabile de către Autoritatea de Management;
    18. să se prezinte la sediul Autorității de Management/compartimentului regional PAP/POPAM, pentru verificări suplimentare şi să prezinte toate documentele solicitate, ori de câte ori va primi o solicitare/notificare în acest sens;
    19. să asigure existenţa unui sistem de management financiar şi control intern adecvat, în conformitate cu prevederile legale în vigoare, pentru prevenirea neregulilor, precum şi pentru a permite Autorităţii de Management identificarea, constatarea şi recuperarea creanţelor bugetare rezultate din nereguli. În acest scop să facă dovada existenţei unei structuri organizatorice adecvate şi corespunzătoare proiectului, care să reflecte separarea atribuţiilor de aprobare, control şi înregistrare în efectuarea operaţiunilor, prin încredinţarea acestora, unor persoane diferite;
    20. să respecte prevederile cuprinse în cadrul contractului de finanţare, referitoare la asigurarea conformităţii cu politicile Uniunii Europene şi naţionale, în special, egalitatea de şanse, dezvoltarea durabilă, informarea şi publicitatea;
    21. să îşi asume obligaţia de a furniza, în termenul solicitat Autorităţii de Management, Comisiei Europene precum şi oricărui alt organism abilitat să efectueze evaluarea PAP, orice document sau informaţie necesare în acest sens. Autoritatea de Management poate să pună rezultatul evaluării la dispoziţia beneficiarului;
    22. are obligaţia îndosarierii şi păstrării în bune condiţii, a tuturor documentelor originale aferente S.D.L., în special înregistrări contabile şi declaraţii fiscale, conform prevederilor Regulamentelor (UE) nr. 1060//2021 și nr. 1139/2021, sub sancţiunea restituirii integral a sumei primite aferente S.D.L., reprezentând asistenţă financiară nerambursabilă, inclusiv majorările de întârziere;
    23. are obligaţia de a asigura accesul neîngrădit al autorităţilor naţionale cu atribuţii de verificare, control şi audit, al serviciilor Comisiei Europene, al Curţii Europene de Conturi, al reprezentanţilor serviciului specializat al Comisiei Europene – Oficiul European pentru Luptă Antifraudă - OLAF, precum şi al reprezentanţilor Departamentului pentru Luptă Antifraudă – DLAF, în limitele competenţelor care le revin, în cazul în care, aceştia efectuează verificări/controale/audit la faţa locului şi solicită declaraţii, documente şi informaţii pe perioada de valabilitate a prezentului contract;
    24. să notifice Autoritatea de Management în termen de 5 zile lucrătoare de la data modificării adresei, a sediului, a contului special deschis pentru proiect sau în caz de înlocuire a reprezentantului legal. Pentru oricare din aceste cazuri, notificarea va fi însoţită de documente justificative eliberate de autorităţile competente. Autoritatea de Management înregistrează modificarea solicitată de beneficiar şi devine parte integrantă a contractului de finanţare;
    25. ca în situația modificării echipei de implementare sau a fișelor de post, care se aprobă prin hotărârea forului de conducere, să respecte condițiile stabilite la depunerea strategiei în ceea ce privește experiența în implementarea proiectelor cu finanțare nerambursabilă, evitarea conflictelor de interese. În situația în care în procesul de monitorizare a implementării SDL, Autoritatea de Management constată nerespectarea acestor condiții de către GAL, solicită corectarea cu celeritate a acestor deficiențe sub sancțiunea suspendării autorizării cererilor de rambursare pentru costurile de funcționare până la remedierea aspectelor constatate;
    26. să asigure, împreună cu reprezentanţii Autorității de Management, verificări de management în teren, pentru proiectele implementate în cadrul S.D.L. pe durata de execuție a contractului de finanțare;
    27. de a introduce cererea de finanțare şi cererile de plată/de rambursare în aplicația informatică MySMIS2021. În acest sens va achiziționa o semnătura electronică și o va utiliza în conformitate cu cerințele/procedurile aplicației în MySMIS2021;
    28. ca cererea de rambursare finală să fie depusă în maximum 60 de zile calendaristice după data limită a duratei de execuție a contractului de finanţare şi trebuie însoţită, alături de celelalte documente, de un raport financiar al unui auditor independent elaborat pentru întreaga operațiune;
    29. să respecte măsurile care se impun ca urmare a desfășurării procesului de monitorizare a performanței GAL-ului.

**Artiolul 3**

**Evaluarea performanței**

Pentru evaluarea performanței, se stabilesc următoarele criterii cuantificabile, aplicabile cumulativ:

* atingerea de către GAL a unui procent de contractare din valoarea alocată implementării operațiunilor;
* atingerea de către GAL a unui procent de plăți autorizate din valoarea alocată implementării operațiunilor contractate.

|  |  |
| --- | --- |
| **% contractare din valoarea alocată implementării operațiunilor în termen de 30 de luni de la încheierea contractului de finanțare** | Punctaj |
| 30 % - 50% | 1 |
| 50,01%-60% | 3 |
| 60,01%-70% | 5 |
| peste 70% | 8 |
| **% plăți autorizate din valoarea alocată implementării operațiunilor contractate în termen de 30 de luni de la încheierea contractului de finanțare** | Punctaj |
| 20% | 2 |
| 20,01%-30% | 4 |
| 30,01%-40% | 7 |
| peste 40% | 10 |

În funcție de punctajul realizat se aplică următoarele realocări:

|  |  |
| --- | --- |
| Punctaj | Variația față de alocarea inițială a SDL |
| 4 puncte sau mai puțin | -20% |
| 5 – 7 puncte | -10 % |
| 8 – 12 puncte | +10% |
| 13 puncte sau mai mult | +20% |

**Atenție!**

*Clauzele specifice mai sus menționate se completează cu dispozițiile prevăzute în cadrul Ghidului solicitantului coroborate cu prevederile contractului de finanțare.*

*Astfel, reprezentanții GAL-ului au obligația respectării atât a acestei informări cât și a prevederilor legale în vigoare privind implementarea S.D.L. în cadrul PAP 2021-2027.*